yásyā́gnihotráṃ dohyámā́nam amedhyám ā́pádyeta kíṃ tátra kárma kā́ prā́yaścittir íti tád dhaíke hotávyaṃ manyante práyatam etán naìtasyā́homó 'vakalpate ná vaí devā́ḥ kásmā́c caná bībhatsante bī́bhatsantā́3i tú devā́ itthám evá kuryā́d gā́rhapatyā́d uṣṇáṃ bhásma nirúhya tásminn enad uṣṇé bhásmaṃs tūṣṇī́ṃ nínayed adbhír upanínayaty adbhír enad ā́pnoty átha yád anyád vindét téna juhuyā́d etád evá tátra kárma